ประกาศการท่าเรือแห่งประเทศไทย เรื่อง การเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง ณ ท่าเรือกรุงเทพ และท่าเรือแหลมฉบัง
ประกาศการท่าเรือแห่งประเทศไทย
เรื่อง
การเรียกเก็บค่าธรรมเนียมพิเศษการใช้น้ำมันเชื้อเพลิง
ของการให้บริการเรือลากจูง
ณ ท่าเรือกรุงเทพ และท่าเรือแหลมฉบัง[๑]
 

ตามประกาศการท่าเรือแห่งประเทศไทย
กำหนดให้มีการเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง
นั้น เพื่อให้สอดคล้องกับสถานการณ์ปัจจุบัน อาศัยอำนาจตามความในข้อ ๔ และข้อ ๑๓
ของระเบียบการท่าเรือแห่งประเทศไทย ว่าด้วยการใช้ท่าเรือ บริการและความสะดวกต่าง ๆ
พ.ศ. ๒๕๔๔ ซึ่งออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔ จึงให้ดำเนินการดังนี้

ข้อ ๑ ยกเลิกประกาศการท่าเรือแห่งประเทศไทย
เรื่อง
การเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง ณ
ท่าเรือกรุงเทพ และท่าเรือแหลมฉบัง ลงวันที่ ๑๕ มีนาคม ๒๕๖๑

ข้อ ๒ กำหนดอัตราค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง
ณ ท่าเรือกรุงเทพ และท่าเรือแหลมฉบัง (ไม่รวมภาษีมูลค่าเพิ่ม)
โดยให้มีผลตั้งแต่วันที่ ๑ กรกฎาคม ๒๕๖๑ ดังนี้
๒.๑
ท่าเรือกรุงเทพ
-
เรือลากจูงตั้งแต่ ๒,๐๐๐ แรงม้าขึ้นไป  ๑,๕๑๑ บาท / ชั่วโมง
๒.๒
ท่าเรือแหลมฉบัง  ๑,๕๘๘
บาท / ชั่วโมง

ข้อ ๓ อัตราค่าธรรมเนียมพิเศษตามข้อ ๒
กรณีเศษของชั่วโมงไม่ถึง ๓๐ นาที คิด ๓๐ นาที และหากเกิน ๓๐ นาที
แต่ไม่ถึงหนึ่งชั่วโมง คิดหนึ่งชั่วโมง

ข้อ ๔ การท่าเรือแห่งประเทศไทยจะทบทวนอัตราค่าธรรมเนียมตามข้อ
๒ ทุกวันที่ ๑ มกราคม ๑ เมษายน ๑ กรกฎาคม และ ๑ ตุลาคมของทุกปี
ซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน)
ระหว่างราคาเฉลี่ยในระยะเวลา ๓ เดือนที่ผ่านมาเปรียบเทียบกับราคาเฉลี่ยทั้งปีของปี
พ.ศ. ๒๕๔๗
และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ
๕


ประกาศ ณ วันที่ ๑๙ มิถุนายน พ.ศ.
๒๕๖๑
เรือตรี ทรงธรรม จันทประสิทธิ์
รองผู้อำนวยการการท่าเรือแห่งประเทศไทย
สายวิศวกรรม รักษาการแทน
ผู้อำนวยการการท่าเรือแห่งประเทศไทย











ปวันวิทย์/จัดทำ
๓ กันยายน
๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๑๗๒ ง/หน้า ๔/๑๘ กรกฎาคม ๒๕๖๑